
[bookmark: Sujet][bookmark: References]Euroopa Parlamendi otsus mitte esitada vastuväiteid komisjoni 13. märtsi 2024. aasta delegeeritud määrusele, millega muudetakse komisjoni delegeeritud määrust (EL) 2020/760 Euroopa Liidu ja Uus‑Meremaa vahelise vabakaubanduslepingu teatavate sätete osas ning jäetakse välja aegunud sätted piimapulbri eksporditariifikvoodi kohta (C(2024)01499 – 2024/2677(DEA))
[bookmark: TextBodyBegin]Euroopa Parlament,
–	võttes arvesse komisjoni delegeeritud määrust (C(2024)01499),
–	võttes arvesse komisjoni 13. märtsi 2024. aasta kirja, milles komisjon palub Euroopa Parlamendil teatada, et ta ei esita delegeeritud määrusele vastuväiteid,
–	võttes arvesse põllumajanduse ja maaelu arengu komisjoni 19. märtsi 2024. aasta kirja komisjonide esimeeste konverentsi esimehele,
–	võttes arvesse Euroopa Liidu toimimise lepingu artiklit 290,
–	võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007[footnoteRef:1], eriti selle artiklit 186 ja artikli 227 lõiget 5,  [1:  	ELT L 347, 20.12.2013, lk 671.] 

–	võttes arvesse kodukorra artikli 111 lõiget 6,
–	võttes arvesse põllumajanduse ja maaelu arengu komisjoni soovitust võtta vastu otsus,
–	võttes arvesse, et kodukorra artikli 111 lõike 6 kolmandas ja neljandas taandes sätestatud ajavahemiku jooksul, mis lõppes 11. aprillil 2024, ei ole vastuväiteid esitatud,
A.	arvestades, et liidu menetlusetapid Euroopa Liidu ja Uus‑Meremaa vahelise vabakaubanduslepingu (edaspidi „leping“) rakendamiseks on lõpule viidud nõukogu otsuse (EL) 2024/244[footnoteRef:2] avaldamisega Euroopa Liidu Teatajas 28. veebruaril 2024; [2:  	Nõukogu 27. novembri 2023. aasta otsus (EL) 2024/244 Euroopa Liidu ja Uus‑Meremaa vahelise vabakaubanduslepingu liidu nimel sõlmimise kohta (ELT L 244, 28.2.2024, lk 1).] 

[bookmark: _GoBack]B.	arvestades, et viimati saadud teabe kohaselt võetakse Uus‑Meremaa poolel lepingu rakendamiseks vajalikud õigusaktid tõenäoliselt vastu 2024. aasta märtsi lõpuks, mis võimaldaks lepingul jõustuda 1. mail 2024;
C.	arvestades, et lepinguga kehtestatakse mitu uut tariifikvooti ja muudetakse muu hulgas mõningaid olemasolevaid WTO riigipõhiseid tariifikvoote Uus‑Meremaalt pärit toodetele;
D.	arvestades, et kõnealused muudatused kajastuvad komisjoni delegeeritud määruses (EL) 2020/760[footnoteRef:3], mis täiendab määrust (EL) nr 1308/2013 põllumajandustoodete impordi- ja eksporditariifikvootide litsentside alusel haldamise eeskirjade osas; [3:  	Komisjoni 17. detsembri 2019. aasta delegeeritud määrus (EL) 2020/760, millega täiendatakse Euroopa Parlamendi ja nõukogu määrust (EL) nr 1308/2013 seoses impordi- ja eksporditariifikvootide litsentside alusel haldamise eeskirjadega ning täiendatakse Euroopa Parlamendi ja nõukogu määrust (EL) nr 1306/2013 seoses tariifikvootide haldamisel tagatiste esitamisega (ELT L 185, 12.6.2020, lk 1).] 

E.	arvestades, et seepärast tuleks delegeeritud määrust (EL) 2020/760 muuta lepingu jõustumise kuupäevaks;
1.	teatab, et ei esita komisjoni delegeeritud määrusele vastuväiteid;
[bookmark: TextBodyEnd]2.	teeb presidendile ülesandeks edastada käesolev otsus nõukogule ja komisjonile.

